10/11/2014 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 29 de outubro de 2014, da Xefatura Territorial da Coruña, pola que se somete a información pública dunha instalación eléctrica no concello de Zas (IN407A 2011/104-1)

Resolución do 29 de outubro de 2014, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Zas (IN407A 2011/104-1). Con data 18 de xaneiro de 2013, UNION FENOSA DISTRIBUCION, S. A. comunicou á Dirección Xeral de Industria, Enerxía e Minas o cambio de titularidade e a subrogación dos dereitos e obrigas asumidos en virtude das autorizacións administrativas outorgadas, no ámbito da Comunidade Autónoma de Galicia a nome de Electra del Jallas, S. A. U., quedando constancia que o 4 de decembro de 2012 elevouse a pública a escritura de fusión da sociedade UNION FENOSA DISTRIBUCION, S. A. e ELECTRA DEL JALLAS, S. A. U. outorgada ante o notario de Madrid D. Fernando de la Cámara García, baixo o número 2.571 do seu protocolo, inscribíndose no Rexistro Mercantil de Madrid tomo 30183, libro 0, folio 105, sección 8, folla M503809, inscrición o anotación 28, o 31 de decembro de 2012. Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización administrativa da instalación eléctrica que se describe: Núm. Expte.: IN407A 2011/104-1. Solicitante: Unión Fenosa Distribución, S. A. Domicilio social: Avda. de Arteixo, 171 - 15007 - A Coruña. Denominación: modificado 1 LMTS, CT, RBT polígono industrial de Allo. Situación: concello de Zas. Características técnicas: – L. M. T. S. a 20 kV baixo tubo Ø160 mm, de 592 metros de lonxitude, en condutor tipo RHZ1-2OL 12/20 kV 3(1x240 mm 2 Al), coa orixe no paso aéreo-soterrado (PA/S) dotado de elementos de seccionamento (SXS) e pararraios autoválvulas a instalar no apoio n.º 13-9, de formigón tipo AL-HV-630/13, pertencente á L. M. T. aérea CBA-810 “Zas” (treito L. M. T. A. ó C. T. Cebola/expediente IN407A 1997/398-1) e remate en cela de liña do C. T. Allo n.º 2 proxectado, logo de entrar e saír no C. T. Allo n.º 1 e percorrer as rúas interiores do polígono. – Centros de transformación (2), en edificios prefabricados, de manobra exterior, de 630 kVA de potencia unitaria e relación de transformación 20/0,40/0,23 kV, cunha configuración de celas 2L+1P con illamento en SF6, denominados C. T. Allo n.º 1, a instalar na rúa G do polígono á altura da medianeira das parcelas n.º 14 e n.º 15, e C. T. Allo n.º 2, a instalar á altura da medianeira das parcelas n.º 21 e n.º 22 no vial auxiliar de acceso ó polígono paralelo á estrada AC-552 (Coruña-Cee). Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situada no edificio administrativo de Monelos, rúa Vicente Ferrer, 2, 2.º andar, 15071 A Coruña, no prazo de vinte días a partir do día seguinte ao da última publicación desta resolución. A Coruña, 29 de outubro de 2014. O xefe territorial Isidoro Martínez Arca